
Republica (greaca veche: /lo/arreia, Politeia) a fost scrisă aproximativ între 380 şi 370 î.e.n. 
A. E. Taylor afirmă că Republica era deja scrisă în 388 (Taylor 2009), iar G. C. Field a sugerat 
data de 375 î.e.n. (Hornblower, Spawforth, și Fidinow 2012) Titlul Republica este derivat din 
latină, fiind atribuit lui Cicero, care a numit cartea De re publica (Despre treburile publice), sau 
chiar ca De republica, creând astfel confuzie în ceea ce priveşte adevărata ei semnificaţie. 
Republica este considerată parte integrantă a genului literar utopic. Al doilea titlu, Peri dikaiou 
(repi Swaiov, Despre justiție), este posibil să fi fost inclus ulterior. 

Republica este doar a treia parte a unui proiect mai amplu care urma să includă o istorie 
ideală a Atenei, precum și o filozofie politică și fizică. Dialogul are loc în Pireu, în casa lui 
Cephalus din Siracuza (Platon 1848). 

Cartea este divizată în 10 cărți: prima tratează tema dreptății; în următoarele două cărți 
Platon îşi expune teoria „statului ideal”; cărțile a patra şi a cincea tratează relația dintre lucruri şi 
idei, dintre lumea sensibilă şi suprasensibilă (hiperurania); cărțile a şasea şi a şaptea descriu teoria 
cunoașterii; cărțile a opta şi a noua a vorbesc despre stat şi familie; iar ultima carte analizează ideea 
de nemurire a sufletului cu Mitul lui Er. 

Studiile stilometrice sugerează că prima carte a fost scrisă anterior şi separat de celelalte 
nouă (Brandwood 1992, 96-97). Diimmler sugerează că a fost publicată inițial ca un dialog 
autonom, (Diimmler 1889) cu gândul la o continuare ulterioară (Szlezăâk 1992, 368). Charles Kahn 
subliniază legătura strânsă care uneşte diferitele cărți ale Republicii (Kahn 2008). 

Tema centrală a cărții este dreptatea, (Brickhouse şi Smith 2022) argumentată cu ajutorul 
mai multor teorii platonice, inclusiv mitul alegoric al peşterii, doctrina ideilor, dialectica, teoria 


sufletului şi proiectul unui oraş ideal. Republica se referă la ceea ce se numeşte pr/ooopia zepi 7ă 

dvOporniwa („filozofia lucrurilor umane”), fiind prezentată ca o lucrare organică, enciclopedică şi 
circulară, cu accent pe relația dintre universal și particular. 

Există mai multe interpretări privind arhitectura Republicii, inclusiv ipoteza unei 
„compoziţii concentrice”, a unei structuri „în arc”, a „boltelor mari” în care justiția constituie 
centrul echilibrului, sau a unei structuri în „oglindă” (Mathieu 2014). 

Benjamin Jowett evidențiază câteva aspecte din carte, considerate de el a fi cele mai 
importante (Jowett 1892): (1) caracterul dual al Republicii, a unui stat elen şi a unui regat al 
filosofilor, paradoxurile Republicii aşa cum au fost denumite de Morgenstern (comunitatea de 
proprietate, familiile, domnia filozofilor, analogia dintre individ şi stat), subiectul educaţiei, 
diferențe esenţiale între politica antică şi cea modernă sugerate de Republica, compararea 
Republicii cu Politicianul şi Legile, influenţa exercitată de Platon asupra imitatorilor săi, şi natura 
şi valoarea idealurilor politice şi a idealurilor religioase. 

Richard Lewis Nettleship consideră Republica drept o carte de filozofie morală (Nettleship 
1958), în care adevărata întrebare este Cum să trăim cel mai bine, inseparabilă de întrebarea: Care 
este cea mai bună ordine sau organizare a societăţii umane? 

Philp Allott afirmă că în Republica este vorba despre trei lucruri codependente și 
codeterminante: "fiinţa umană individuală, societatea umană şi universul - Eu și Noi şi Toţi,” 
dezvoltând ”o filozofie a ceea ce credem că ştim (epistemologie) şi o filozofie a ceea ce alegem să 
facem (moralitatea).” (Allott 2011) 

Mulţi filosofi au văzut în Republica o primă schiță a socialismului (Plato şi Stelli 2007), 
subliniind aspectele comunale și anti-individualiste evidenţiate în conceptul de bine colectiv şi în 


ideea comunităţii bunurilor, femeilor şi copiilor. 

Popper a întrezărit în starea ideală a filosofului din Republica prototipul statului autoritar 
modern cu structura ierarhică a societății, cultul conducătorilor și puritatea rasei. El consideră că 
Republica „a fost înţeleasă de autorul ei nu atât ca un tratat teoretic, ci ca un manifest politic de 
actualitate” (Popper 2020, vol. 1: 162). 

Republica este considerată de mulți academicieni drept cel mai mare text filosofic scris 
vreodată (Gibbons 2001), fiind cartea cea mai studiată în universităţile de top (Ha 2016) (Jackson 
2016). 

Martin Luther King, Jr., a spus că Republica ar fi singura carte pe care ar fi dus-o pe o 


insulă pustie, alături de Biblie (Sharpe 2019). 


Personaje 

Socrate: filozof, profesor al lui Platon, care ocupă cea mai mare parte a dialogurilor, 
dezvoltând tema orașului ideal. 

Thrasymachus: sofist, care inițiază discuția, argumentând iniţial că dreptatea este „profitul 
celui mai puternic”. 

Cephalus: proprietar în vârstă al casei care găzduieşte dialogul; susține că dreptatea și 
fericirea în viață constau în acumularea de bunuri materiale. 

Glaucone: elev al lui Socrate care îl însoţeşte din Cephalus 

Polemarco: elev al lui Socrate, fiul lui Cephalus 

Adimanto: elev al lui Socrate. 

Clitophon: politician atenian 

Lysias, Euthydemus şi Charmantide: prezenți fără a participa la dialog (Plato și Jowett 


1991, 360a—340b) 

Conţinut 

Cartea I: Socrate ajunge la casa lui Cephalus, unde începe discuțiile despre bătrânețe și îşi 
prezintă propriul model de fericire şi dreptate. Polemarco își spune şi el opinia despre dreptate și 
Justiția ca datorie, să faci bine pentru prieteni şi rău pentru dușmani. Thrasymachus își exprimă 
opinia lui despre justiţia politică, susținând că dreptatea este practic utilitatea celor care sunt mai 
puternici. Socrate intervine spunând că dacă cei aflați la putere ar fi tirani, aceștia ar face rău 
tuturor, şi prin nedreptate pot fi controlați toţi. Dreptatea este o virtute a sufletului, după cum spune 
Socrate, contrazicându-l astfel pe Thrasymachus care vede nedreptatea ca pe o virtute. 

Cartea II: Glaucone intervine vorbind despre viața dreaptă şi categoriile de bine, afirmând 
că dreptatea omului constă în obţinerea propriilor avantaje. O nedreptate nepedepsită necesită forța 
puterii. Dreptatea adevărată pentru omul de rând ar fi o „nedreptate deghizată”. Adimante intervine 
afirmând că se caută dreptatea doar pentru reputaţia pe care i-o dă omului drept. Socrate propune 
analiza dreptății într-un „oraş ideal”, plecând de la origini, de la nucleul primitiv, un simplu sat de 
țărani cu sarcini specifice care apoi se extinde și are nevoie de pază, și ulterior de o conștiință a 
oamenilor care constă în cunoaștere şi educaţie, expunând sarcinile fiecărui cetățean. 

Cartea a III-a: Prezintă îndatoririle şi educaţia artistică a gardienilor orașului, care nu 
trebuie să fie corupți de poezie şi literatură. Socrate distinge trei tipuri de poezie: imitativă, narativă 
şi mixtă. Minciuna trebuie rezervată doar conducătorilor cu intenţia de a face bine ("minciuna 
nobilă”). Gardienii trebuie să se ferească de imitație, mergând doar pe acțiuni virtuoase. Educația 
lor vizează gimnastica și medicina, și domeniul juridic, pentru un trup sănătos şi un suflet curat. 
Astfel, „am purificat, fără să ne dăm seama, cetatea despre care, puțin mai devreme, o consideram 
dependentă de lenevie” (Plato şi Jowett 1991, cart. II, 399 d). În oraş ar trebui admişi doar artiştii 
şi lucrătorii care vor crea lucruri frumoase. Adimante şi Socrate discută apoi despre vorbirea utilă 


şi vorbirea imitativă, problema iubirii și medicina. 

Cartea a IV-a: Reia problema justiției în rândul cetăţenilor. Adimanto întreabă dacă 
gardienii sunt fericiți cu constrângerile care li se impun, iar Socrate afirmă că în oraș toţi sunt 
mulțumiți de sarcinile pe care le au, cu o educaţie adecvată. Virtuţile principale sunt înţelepciunea, 
curajul, cumpătarea, la care se adaugă dreptatea, suma celor trei virtuţi. Înţelepciunea (specifică 
conducătorilor) implică o cunoaştere profundă şi abilitatea de a da sfaturi bune. Curajul este o 
abilitate specifică soldaţilor, "pentru a proteja constant judecata asupra lucrurilor de temut şi 
asupra lor”. Cumpătarea (specifică lucrătorilor) implică faptul că cetăţenii nu trebuie să fie nici 
prea bogaţi (pentru că vor înceta să lucreze) nici prea săraci. Ulterior Socrate analizează tipurile 
de suflet, făcând o analogie cu cu caii oraşului, alb şi negru, conduşi de un vizitiu moderator 
(omul). 

Cartea a V-a: La îndemnul lui Adimant, Thrasymachus și Glaucon de a discuta despre 
comunităţile de femei şi copii, Socrate descrie relațiile de familie din oraș: „soțiile războinicilor 
noştri vor fi toate comune tuturor: niciuna dintre ele nu va trăi în mod special cu niciuna dintre ele; 
la fel copiii vor fi comuni, iar părinţii nu-şi vor cunoaşte copiii, nici aceştia din urmă părinţii lor ” 
(Plato şi Jowett 1991, cart. II, 457c-d-462e). Căsătoriile între cetățeni „mai buni” favorizează 
binele oraşului, iar copiii trebuie să fie puşi în comun, susținând frăția comună. Continuă vorbind 
de importanţa filosofiei pentru politică şi făcând o comparaţie între individ şi oraș, ambele 
prezentate ca organisme unificate. Filosoful trebuie să practice căutarea permanentă a adevărului, 
fuind astfel cel care greşeşte cel mai puțin, deci cel mai bun reprezentant al politicii pentru oraşul 
ideal. 

Cartea a VI-a: Se continuă discuţia destinului filosofilor şi sofiştilor, cu argumentarea că 
filosoful este cel mai potrivit să guverneze cu înţelepciune. Socrate face o analiză a politicii 


grecești. Evidenţiază faptul că guvernele l-au disprețuit totdeauna pe filosof, prin „alegoria 

corăbiei”, în care cârmaciul este un bătrân orb, înțelept, dar care este contestat în mod constant de 
oamenii de la bord care vor să guverneze. Filosoful-rege asigură mântuirea oraşului. Face analogia 
dintre ideea de bine ca cea mai înaltă cunoaştere și soare care, în perfecțiunea lui luminează cu 
înțelepciune. Apoi desenează o linie cu patru segmente: imagini sensibile, obiecte sensibile, entități 
matematice şi Idei, care pot fi cunoscute prin, respectiv, imaginaţie (zixaoia), credință (ziorq), 
rațiune discursivă (Grăvora) şi inteligenţă (vono1q). 

Cartea a VII-a: Socrate pune în discuţie „mitul peşterii”, pentru a ne face să înţelegem 
obscurantismul ignoranței în care se află omul, de unde trebuie să se poată elibera pentru a găsi 
adevărata „lumină” a înţelepciunii. Filosoful rupe lanţurile şi iese din peşteră în lumea exterioară, 
o metaforă a dialecticii ascendente, înțelegând astfel că interiorul peșterii este doar o reflectare 
distorsionată a lumii reale care este lumea inteligibilă. După ce a conștientizat existența unei alte 
lumi mai bune şi veridice, Socrate continuă cu instruirea regelui filosof, afirmând că acesta trebuie 
să continuie cu studiul matematicii, geometriei şi dialecticii. Filosoful este cel care se ridică până 
la contemplarea ideii de Bine, şi acesta este motivul pentru care el este cel mai bun gardian posibil. 

Cartea a VIII-a: Aici Socrate face cea mai profundă analiză a fericirii celor drepți şi celor 
nedrepți. Vorbeşte de principalele forme de guvernare: aristocrația, timocraţia, oligarhia, 
democraţia şi tirania (cea mai rea). Favorizează aristocrația în detrimentul oligarhiei şi democraţiei 
care în timp devin corupte şi trec în forme mai proaste de guvernare, precum timocrația și 
tirania. În oligarhie săracii se vor revolta împotriva bogaţilor și vor construi un regim democratic 
care promovează „puterea de a face tot ce vrei” . Dar libertatea şi egalitatea duc la neliniște, copiii 
nu-şi mai respectă părinții, şi vor apare leneşii şi profitorii, şi în final anarhia care va favoriza 
tiranul care se va prezenta ca un protector.Concluzia lui Socrate este că, din cauza impulsivității 


sufletului uman şi a corupţiei, este necesară intervenţia filozofului. 

Cartea a IX-a: Socrate insistă asupra ideii că tiranul, deşi stăpâneşte prin frică, este el 
însuși sclavul propriilor pasiuni. Socrate detaliază metafizica plăcerilor, lăudând plăcerile raționale 
drepte ale filosofului, superioare celorlalte două părți iraționale ale sufletului. Socrate face apoi o 
recapitulare: oamenii vor fi cei mai fericiți în aristocrație, mai puțin în timocraţie, şi mai puţin în 
oligarhie şi aşa mai departe până la democraţie şi tiranie. În suflet există trei părţi: partea rațională 
sau intelectul (Nods, vodg), partea care caută vitejie şi onoruri , şi partea inferioară (EmOvpuia), care 
caută doar plăcere. Evidenţiază diferenţa dintre dintre filozoful conducător și tiran, și face apel la 
o alegorie împărțind sufletului într-un monstru polifal, un leu şi în final un om care datorită leului, 
domină monstrul, garantând dreptatea. 

Cartea a X-a: În ultima carte se discută despre poezie și imitație. Poetul, și arta în general, 
imită obiectele sensibile, deci generează o iluzie bazându-se pe pasiuni ascunse care contaminează 
sufletul şi fac cetăţeni răi. Prin urmare, astfel de artiști ar avea interdicţie în oraşul ideal, dar trebuie 
păstrate ditirambele (lauda zeilor) şi epopeele. Socrate reiterează nemurirea sufletului. Viciile îl 
fac rău, dar nu îl distrug. La final, expune „mitul lui Er” din Pamfilia, care a fost găsit mort după 
o bătălie dar a reînviat la rugul funerar pentru că i se ordonase de către Judecătorii Supremi să fie 
„mesagerul din viitor”. Puritatea sufletului nu poate fi obținută doar după ce s-a eliberat de 
limitările corpului uman, meritând abia atunci răsplata de după moarte, adică viața veşnică în 
contemplarea adevărului. 

Unitatea internă a acestei ultime cărți a fost adesea pusă la îndoială, fiind văzută ca un 
apendice la celelalte nouă cărți, (Babut 1994) ca fiind scrisă ulterior celorlalte cărți ale Republicii, 


sau chiar ca ca fiind opera unui editor care a imitat opera lui Platon. 

Există multe interpretări ale Republicii prin divizarea ei în funcție de subiectele tratate, una 
din cele mai cunoscut astfel de clasificări fiind cea a lui Bertrand Russell, în O istorie a filosofiei 
occidentale (Russell 2013, cart. I, part 2, cap. 14): 

1. Cărţile L-V: definirea justiției; comunităţi ideale („utopie”); educația gardienilor; 

2. Cărțile VI-VII: conducătorii filozofi, mitul peşterii; teoria Formelor; regimuri politice; 

3. Cărţile VIII-X: forme practice de guvernare. 
Jowett evidențiază cinci „diviziuni naturale ale Republicii, astfel: 

1. Cartea I început — II 367: Morala din viața de zi cu zi și din teoriile perioadei. 

2. Cartea II 368 — V 471: Precizarea sistemului implicat în existenţa fiinţei morale. 

3. Cartea V 471 — până la sfârșitul Cărţii V: Moralitatea ideală sau religia filozofică şi baza 
ei reală sau metafizică. 

4. Cărţi V - LX: Verificarea legăturii dintre binefacere şi bunăstare 


5. Cartea X: Coroborarea psihologică a criticii cu aspectul nereal. (Bosanquet 1895) 

